APSTIPRINĀTS

ar VAS “Latvijas dzelzceļš”

Valdes priekšsēdētāja

12.09.2025.

rīkojumu Nr.D-1.14/145-2025

**Publiskās lietošanas dzelzceļa infrastruktūras ekspluatācijas noteikumu grozījumi**

Veikt “Publiskās lietošanas dzelzceļa infrastruktūras ekspluatācijas noteikumos”, turpmāk – Noteikumi (apstiprināti ar 28.12.2023. rīkojumu Nr.D-1.14/94-2023) šādus grozījumus:

1. Noteikumu 1.sadaļu papildināt ar 1.25., 1.26. un 1.27. punktiem šādā redakcijā:

“1.25. Kontrolējama pasažieru evakuācija no vilciena – organizēts un vadīts process, kurā pasažieri tiek droši izvesti no vilciena ārkārtas situācijā, lai minimizētu riskus un nodrošinātu visu pasažieru drošību.

1.26. Nekontrolējama pasažieru evakuācija no vilciena – situācija, kad pasažieri sāk patvaļīgi pamest vilcienu ārkārtas situācijā (vilciena sadursme, nobraukšana no sliedēm, ugunsgrēks, utt.) bez organizētas vai koordinētas palīdzības no vilciena apkalpes personāla vai glābšanas dienestiem.

1.27. Drošs evakuācijas maršruts – pēc iespējas maksimāli īss ceļš, kas nodrošina drošu pasažieru izvešanu no bīstamās vietas uz drošu zonu, brīvs no šķēršļiem, kas varētu kavēt evakuāciju, piemērots dažādām cilvēku grupām, tostarp personām ar ierobežotām pārvietošanās spējām, bērniem un vecāka gadagājuma cilvēkiem.”.

1. Noteikumu 122. punktu izteikt jaunā redakcijā:

“122. Tehnoloģiskā pārtraukuma (“loga”) noteikšanai nepieciešama LDz atļauja (telegramma) darbu veikšanai, kurā noteikti drošības nosacījumi. Infrastruktūras uzturēšanas darbiem, ko veic LDz struktūru darbinieki, tehnoloģisko pārtraukumu (“logu”) var piešķirt pēc LDz atbildīgā darbu vadītāja pieprasījuma bez atsevišķas atļaujas (telegrammas). Vilcienu kustību, pamatojoties uz LDz atļauju (telegrammu) vai LDz atbildīgā darbu vadītāja pieprasījumu, pārtrauc dzelzceļa speciālists, kurš vada dzelzceļa satiksmi (vilcienu dispečers vai stacijas dežurants).”.

1. Noteikumu 136. punktā vārdus “atver vilcienu kustībai” aizstāt ar vārdiem “atjauno vilcienu kustību”.
2. Noteikumu 173. punktu papildināt ar trešo teikumu šādā redakcijā:

“Ja abonents neatbild uz izsaukumiem, vai rīkojuma (norādījuma) atkārtojums netiek saņemts un ir apdraudējumi vilcieniem vai cilvēkiem, darbinieks rīkojas atbilstoši 201. punkta prasībām.”

1. Noteikumu 179. punktā svītrot vārdus “ar atsevišķu atļauju”.
2. Noteikumu 228. punktu izteikt jaunā redakcijā:

“228. Norīkot un atcelt vilcienus (vilcienu gaitas līniju) darbiem, kas saistīti ar Infrastruktūras tehniskā aprīkojuma būvniecību, remontu vai tehnisko apkopi, dzelzceļa ritošā sastāva būvniecību, remontu vai tehnisko apkopi drīkst tikai LDz pilnvarotā persona.”.

1. Noteikumu 234.2. apakšpunktu pēc vārda “ja” papildināt ar vārdu “kravas”.
2. Noteikumu 234. punktu papildināt ar 234.7. apakšpunktu šādā redakcijā:

“234.7. ar burtiem “UR”, ja vilcienā ir vagoni, kuros ir 7.klases bīstamas vielas.”.

1. Noteikumu papildināt ar 234.1 punktu šādā redakcijā:

“234.1 Vilciena numura papildinājumus izmanto saziņā starp vilcienu kustības organizācijas darbiniekiem (vilcienu un manevru dispečeriem, staciju dežurantiem) un vilcienu kustības reģistrācijā. Saziņā ar vilciena līdzekļa vadītāju (mašīnistu) vilciena numura papildinājumus neizmanto.”.

1. Noteikumu 265.1. apakšpunktu izteikt jaunā redakcijā:

“265.1. norobežojošo stacijas dežurantiem par vilcienu kustības pārtraukšanu posmā vai posma atsevišķa ceļā vai atjaunošanu vilcienu kustībai.”.

1. Noteikumu 281. punktā svītrot vārdus “un saņēmis attiecīgu apliecību”.
2. Noteikumu 283. punktu papildināt ar vārdu “ar” pēc vārda “saskaņo”.
3. Noteikumu 285. punktu papildināt ar otru teikumu šādā redakcijā:

“Ja abas posmu norobežojošās stacijas atrodas vilcienu dispečera vadībā, tad rīkojums tiek adresēts tikai darbu vadītajam.”.

1. Noteikumu 286.1. apakšpunktu pēc vārda “(telegrammu)” papildināt ar tekstu “vai LDz atbildīga darbu vadītāja “loga” pieprasījumu”.
2. Noteikumu 288. punktu izteikt jaunā redakcijā:

“288. Ja divceļu posmā vilcienu kustību pārtrauc tikai vienā ceļā, otrā ceļā saglabā signalizācijas un sakaru līdzekļu darbību vilcieniem, kuriem šis ceļš ir pareizais, un, ja otrais ceļš ir aprīkots ar signalizācijas un sakaru sistēmu, kas ļauj organizēt divvirziena vilcienu kustību, saglabā signalizācijas un sakaru līdzekļu darbību vilcieniem abos virzienos.”.

1. Noteikumus papildināt ar 306.1 punktu šādā redakcijā:

“306.1 Nosūtot vai pieņemot vilcienus, stacijas dežurantam aizliegts gatavot manevru maršrutus, kuru turpinājums, neatļautas kustības gadījumā, krustojas ar vilciena nosūtīšanas vai pieņemšanas maršrutu. Stacijas dežurantam aizliegts nosūtīt vai pieņemt vilcienus, kā arī sagatavot manevru maršrutu, kamēr kustībā atrodas cits manevrējošais vilces līdzeklis (manevru sastāvs) un tā maršruta turpinājums, neatļautas kustības gadījumā, krustojas ar vilciena vai manevru maršrutu, un stacijas dežurants nav saņēmis manevrējošā vilces līdzekļa vadītāja (mašīnista) apstiprinājumu par tā apturēšanu pie luksofora ar aizliedzošo signālu.”.

1. Noteikumu 481. punktu izteikt jaunā redakcijā:

“481. Pirms nosūtīt saimniecības vilcienu darbam posmā (posma ceļā), pārtraucot pārējo vilcienu kustību, vilcienu dispečers pārbauda, vai šis posms (posma ceļš) ir brīvs no vilcieniem.”.

1. Noteikumu 499. punktā svītrot vārdus “un saņēmis attiecīgu apliecību”.
2. Noteikumus papildināt ar 555.4 punktu šādā redakcijā:

“555.4 Manevru vilces līdzekļa vadītājs (mašīnists), veicot manevrus, vada divu kabīņu vilces līdzekli no kustības virziena priekšējās vadības kabīnes, izņemot gadījumus, ja manevru sastāvu stumj.”.

1. Noteikumus papildināt ar 10.27. apakšsadaļu šādā redakcijā:

“**10.27. Pasažieru evakuācija no vilciena**

826. Kontrolējamas pasažieru evakuācijas gadījumā:

826.1. vilces līdzekļa vadītājs (mašīnists) sazinās ar vilcienu dispečeru (stacijas dežurantu), informē par nepieciešamību evakuēt pasažierus un saskaņo ar viņu drošu evakuācijas maršrutu un nepieciešamību pārtraukt vilcienu kustību pa blakus ceļiem, ja evakuācijas maršruts atrodas dzelzceļa bīstamajā zonā;

826.2. vilces līdzekļa vadītājs (mašīnists) un/vai vilciena personāls pārvadātāja noteiktā kārtībā informē pasažierus par nepieciešamību evakuēties, izmantojot skaļruņu sistēmas vai citus sakaru līdzekļus;

826.3. vilces līdzekļa vadītājs (mašīnists) un/vai vilciena personāls pārvadātāja noteiktā kārtībā novirza pasažierus uz noteiktām izejām (piemēram, durvīm, logiem vai avārijas izejām) atkarībā no ārkārtas situācijas veida;

826.4. vilces līdzekļa vadītājs (mašīnists) un/vai vilciena personāls pārvadātāja noteiktā kārtībā kontrolē visu pasažieru evakuāciju un nodrošina to kontrolētu kustību pa drošu evakuācijas maršrutu uz drošu zonu lai izvairītos no pasažieru haotiskas, nekontrolētas izplūšanas dzelzceļa bīstamajā teritorijā un minimizētu sliežu ceļu šķērsošanas risku;

826.5. vilces līdzekļa vadītājs (mašīnists) ziņo vilcienu dispečeram (stacijas dežurantam) par evakuācijas pabeigšanu un saskaņo turpmāko rīcību.

827. Nekontrolējamas pasažieru evakuācijas gadījumā vilcienu dispečers (stacijas dežurants) nekavējoties pārtrauc vilcienu kustību pa blakus ceļiem vilciena atrašanas rajonā un par to informē citu vilcienu vilces līdzekļu vadītājus (mašīnistus).

828. Nekontrolējamas pasažieru evakuācijas gadījumā vai ja vilcienu kustība bija pārtraukta pasažieru evakuācijai, vilcienu dispečers (stacijas dežurants) neatjauno vilcienu kustību, kamēr nav saņemts ziņojums no vilces līdzekļa vadītāja (mašīnista) vai LDz darbinieka par evakuācijas pabeigšanu un pasažieru atrašanos drošā vietā.”.

1. Noteikumu 1. pielikuma “Saziņas procedūra” 1.4. punktā vārdu “pasūtījums” aizstāt ar vārdu “ziņojums”.
2. Noteikumu 1. pielikuma “Saziņas procedūra” 2.4. punktu papildināt ar otro teikumu šādā redakcijā:

“Ja abonents neatbild, izsaukums jāatkārto.”.

1. Noteikumu 3. pielikuma “Ritošā sastāva apzīmēšanai lietojamo signālierīču signālu nozīme”:
	1. tabulas 1. punkta 3. ailē svītrot tekstu “pa pareizo ceļu”;
	2. izslēgt tabulas 2. punktu.
2. Noteikumu 7. pielikuma “Brīdinājumu izsniegšanas staciju saraksts” tabulu izteikt jaunā redakcijā:

| **Nr. p/k** | **Maršruta****nosaukums** | **Brīdinājuma izsniegšanas stacijas** |
| --- | --- | --- |
| **pasažieru vilcieniem** | **kravas vilcieniem** |
| **nepāra virzienā** | **pāra** **virzienā** | **nepāra virzienā** | **pāra** **virzienā** |
|  | Rīga Pas. – Valga Igaun. dz. | Rīga Pas.,Valmiera  | Rīga Pas. | - | - |
|  | Rīga – Cēsis  | Rīga Pas. | Rīga Pas. | - | - |
|  | Rīga – Sigulda  | Rīga Pas. | Rīga Pas. | - | - |
|  | Rīga – Valmiera  | Rīga Pas.,(Valmiera) | Rīga Pas. | - | - |
|  | Rīga Pas. – Skulte | Rīga Pas. | Rīga Pas. | - | - |
|  | Rīga Pas. – Tukums II  | Rīga Pas.  | Rīga Pas.  | - | - |
|  | Rīga Pas. – Liepāja | Rīga Pas. | Liepāja,  | - | - |
|  | Rīga Pas. – Jelgava  | Rīga Pas.  | Rīga Pas.,Jelgava | - | - |
|  | Rīga Pas. – Gulbene | Gulbene | Rīga Pas.  | - | - |
|  | Rīga Pas. – Madona  | Madona | Rīga Pas. | - | - |
|  | Rīga Pas. – Zilupe | Zilupe | Rīga Pas. | - | - |
|  | Rīga Pas. – Rēzekne | Rēzekne | Rīga Pas. | - | - |
|  | Rīga Pas. – Krustpils | Krustpils | Rīga Pas. | - | - |
|  | Rīga Pas. – Daugavpils | Daugavpils | Rīga Pas. | - | - |
|  | Rīga Pas. – Indra | Indra | Rīga Pas. | - | - |
|  | Rīga Pas. – Krāslava | Krāslava | Rīga Pas. | - | - |
|  | Rīga Pas. – Viļņa Liet.dz. | Rīga Pas. *līdz Radvilišķi Liet.dz.* | Jelgava *iecirknim Jelgava – Rīga Pasažieru* | - | - |
|  | Rīga Pas. – Aizkraukle | Rīga Pas. | Rīga Pas. | - | - |
|  | Aizkraukle – Daugavpils | Daugavpils | Rīga Pas. | - | - |
|  | Šķirotava – Jelgava  | - | - | Šķirotava | Jelgava |
|  | Šķirotava – Skulte | - | - | Šķirotava | Šķirotava |
|  | Šķirotava – Valga Igaun. dz. | - | - | Šķirotava, Valga\*\* Igaun. dz. | Šķirotava |
|  | Šķirotava – Jelgava – Ventspils | - | - | Šķirotava | Ventspils |
|  | Šķirotava – Tukums II – Ventspils | - | - | Šķirotava | Ventspils |
|  | Šķirotava – Liepāja | - | - | Šķirotava | Liepāja |
|  | Šķirotava – Daugavpils | - | - | Šķirotava | Daugavpils |
|  | Šķirotava – Rēzekne | - | - | Rēzekne | Šķirotava |
|  | Šķirotava – Jelgava – Daugavpils | - | - | Daugavpils | Šķirotava |
|  | Šķirotava – Jelgava – Rēzekne | - | - | Rēzekne | Šķirotava |
|  | Jelgava – Valga Igaun. dz. | Jelgava(Rīga Pas.) | Jelgava(Rīga Pas.) | Valga\*\* Igaun. dz. | Jelgava |
|  | Jelgava – Mangaļi | - | - | Šķirotava(Mangaļi) | Jelgava |
|  | Jelgava – Ventspils | - | - | Jelgava | Ventspils |
| 1.
 | Jelgava – Radvilišķi Liet. dz. | - | Radvilišķi Liet. dz. | Jelgava | Radvilišķi Liet. dz. |
|  | Jelgava – Mažeiķi Liet. dz. – Bugeņi Liet. dz. | - | - | Jelgava | Mažeiķi Bugeņi Liet. dz. |
|  | Jelgava – Liepāja | - | - | Jelgava | Liepāja |
|  | Jelgava – Krustpils | - | - | Jelgava | Krustpils |
|  | Pļaviņas – Gulbene | - | - | Gulbene  | Pļaviņas  |
|  | Daugavpils – Krustpils | - | - | Daugavpils | Krustpils |
|  | Daugavpils – Valga\* Igaun. dz. | - | - | Daugavpils, Valga Igaun. dz. | - |
|  | Daugavpils – Ziemeļblāzma\* | - | - | Daugavpils, Mangaļi | - |
|  | Daugavpils – Zemitāni – 3.km ceļa postenis\* | - | - | Daugavpils | Šķirotava |
|  | Daugavpils – Bolderāja | - | - | Daugavpils  | Bolderāja  |
|  | Daugavpils – Krievu sala | - | - | Daugavpils | Krievu sala  |
|  | Daugavpils – Jelgava | - | - | Daugavpils | Jelgava |
|  | Daugavpils – Ventspils | - | - | Daugavpils | Ventspils |
|  | Daugavpils – Liepāja | - | - | Daugavpils | Liepāja |
|  | Daugavpils – Rēzekne | - | - | Rēzekne | Daugavpils |
|  | Daugavpils – Rēzekne – Šķirotava\* | - | - | - | Daugavpils,Šķirotava |
|  | Daugavpils – Rēzekne – Jelgava\* | - | - | - | Daugavpils, Jelgava |
|  | Daugavpils – Radvilišķi Liet.dz. | - | - | Daugavpils | Radvilišķi Liet.dz. |
|  | Daugavpils – Turmantas Liet.dz. | - | - | Daugavpils | Turmantas Liet.dz. |
|  | Daugavpils – Polocka Baltkr.dz. | - | - | Polocka Baltkr. dz. | Daugavpils |
|  | Daugavpils – Pitalova Kriev. dz. | - | - | Pitalova Kriev. dz.  | Daugavpils |
|  | Rēzekne – Pitalova Kriev. dz. | - | - | Pitalova Kriev. dz. | Rēzekne |
|  | Rēzekne – Krustpils | - | - | Rēzekne | Krustpils |
|  | Rēzekne – Mangaļi\* | - | - | Rēzekne,Mangaļi | - |
|  | Rēzekne – Jelgava | - | - | Rēzekne | Jelgava |
|  | Rēzekne – Ventspils | - | - | Rēzekne | Ventspils |
|  | Rēzekne – Liepāja | - | - | Rēzekne | Liepāja |
|  | Rēzekne – Ziemeļblāzma\* | - | - | Rēzekne, Mangaļi | - |
|  | Rēzekne – Zemitāni – 3.km ceļa postenis\* | - | - | Rēzekne  | Šķirotava |
|  | Rēzekne – Bolderāja | - | - | Rēzekne | Bolderāja |
|  | Rēzekne – Krievu sala | - | - | Rēzekne | Krievu sala |
|  | Rēzekne – Zilupe – Sebeža Kriev. dz. | - | - | Sebeža Kriev.dz. | Rēzekne |
|  | Gulbene – Alūksne | Gulbene | Gulbene | Gulbene | Gulbene |

Piezīme:

1. Iekavās uzrādītās brīdinājumu izsniegšanas stacijas izsniedz brīdinājumu sava formējuma (apgrozības) vilcieniem.
2. Ar “\*” apzīmēti maršruti, kuros vilcieniem mainās braukšanas virziens un vilcienu numuri.
3. Ar “\*\*” brīdinājumu sagatavošanu un pārsūtīšanu pa e-pastu Valgas stacijai nodrošina Valmieras stacijas dežurants.
4. Noteikumu 8. pielikuma “Brīdinājumu izsniegšanas kārtība piepilsētas, izvedvilceniem un pārdeves vilcieniem uz vilces līdzekļa vadītāja (mašīnista) darba laiku” 2. punktā vārdu “Ogre” aizstāt ar vārdu “Saurieši”.

Valdes priekšsēdētājs A.Grinbergs